તેમની ટીમ દેશભરના ગ્રામીણ વિસ્તારોમાં પોતાનું કામ કરે છે અને ત્યાંના લોકોની વચ્ચે કમ્પ્યુટર અને ઈ-કોમર્સ પ્રત્યે રસ પેદા કરવાની સાથે-સાથે જ જાગૃતિ બેઠકોનું પણ આયોજન કરે છે. એક વાર કારીગર કે સહકારી સમિતિઓ તેની સાથે જોડાવા માટે તૈયાર થઇ જાય તે બાદ તેમની પ્રોફાઇલ તૈયાર કરીને તેમની પ્રોડકટ્સને વેબસાઇટ પર વેચાણ માટે સૂચિબદ્ધ કરવામાં આવે છે. કોઇપણ વસ્તુ માટે ઓર્ડર મળવા પર તેઓ ઉત્પાદકનો સંપર્ક કરે છે અને પ્રોડક્ટના નિરીક્ષણ બાદ તેને ગ્રાહક સુધી પહોંચાડવામાં આવે છે.